|  |  |
| --- | --- |
| http://192.168.0.151/images/DocFlow/Emblem.jpg | **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՍՅՈՒՆԻՔԻ ՄԱՐԶԿԱՊԱՆ  ՀԱՄԱՅՆՔԻ  ԱՎԱԳԱՆԻ** |
|  **գիծ** |

**ՈՐՈՇՈՒՄ N 5-Ա**
**21 ՆՈՅԵՄԲԵՐԻ 2017թ.**

**ԿԱՊԱՆ ՀԱՄԱՅՆՔԻ ՂԵԿԱՎԱՐԻ ՎԱՐՁԱՏՐՈՒԹՅԱՆ ՉԱՓԸ, ՎԱՐՉԱԿԱՆ ՂԵԿԱՎԱՐՆԵՐԻ ՆՍՏԱՎԱՅՐԵՐԸ ՈՐՈՇԵԼՈՒ, ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՌՈՒՑՎԱԾՔԸ,ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ, ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2014 ԹՎԱԿԱՆԻ ԴԵԿՏԵՄԲԵՐԻ 18-Ի ԹԻՎ 78-Ա, ԹԻՎ 79-Ա ԵՎ 2017 ԹՎԱԿԱՆԻ ՓԵՏՐՎԱՐԻ 15-Ի ԹԻՎ 9-Ա ՈՐՈՇՈՒՄՆԵՐԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 11)-րդ և 28)-րդ կետերով, 31-րդ հոդվածի 5-րդ կետով, «Իրավական ակտերի մասին» Հայաստանի Հանրապետության օրենքի 72-րդ հոդվածով և հաշվի առնելով համայնքի ղեկավարի առաջարկությունը, որոշման նախագծի քվեարկության   ***14***  կողմ,   ***0***  դեմ,   ***0*** ձեռնպահ արդյունքներով, ***համայնքի ավագանին որոշում է.***

1. Որոշել համայնքի ղեկավարի ամսական վարձատրության չափը՝ 400000 /չորս հարյուր հազար/ դրամ:
2. Որոշել վարչական ղեկավարների նստավայրերը՝ համաձայն թիվ 1 հավելվածի:
3. Հաստատել Կապանի համայնքապետարանի աշխատակազմի կառուցվածքը՝ համաձայն թիվ 2 հավելվածի:
4. Հաստատել Կապանի համայնքապետարանի աշխատակազմի աշխատակիցների թվաքանակը, հաստիքացուցակը և պաշտոնային դրույքաչափերը՝ համաձայն թիվ 3 հավելվածի:
5. Առաջարկել Կապան համայնքի ղեկավարին՝ Կապանի համայնքապետարանի աշխատակազմի համայնքային ծառայության պաշտոնների անվանացանկում կատարվող փոփոխությունները սահմանված կարգով ներկայացնել Հայաստանի Հանրապետության կառավարության լիազորված պետական կառավարման մարմին՝ դրանք օրենքով սահմանված կարգով հաստատելու համար:
6. Սույն որոշումն ուժի մեջ է մտնում ընդունման հաջորդող օրվանից, իսկ Կապանի համայնքապետարանի աշխատակազմի համայնքային ծառայության պաշտոնների անվանացանկի փոփոխությունները՝ Հայաստանի Հանրապետության կառավարության լիազորված պետական կառավարման մարմնի կողմից համապատասխան իրավական ակտն ուժի մեջ մտնելու պահից:
7. Սույն որոշումը ուժի մեջ մտնելու պահից ուժը կորցրած ճանաչել Կապան համայնքի ավագանու 2014 թվականի դեկտեմբերի 18-ի «Կապանի քաղաքային համայնքի ղեկավարի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին» թիվ 78-Ա, թիվ 79-Ա և 2017 թվականի փետրվարի 15-ի «Կապանի համայնքապետարանի աշխատակազմի աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին» թիվ 9-Ա որոշումները:

***Ավագանու անդամներ՝***

**Կողմ (14)`**

**ԱՆՏՈՆՅԱՆ ԱՐԵՆ ԴԱՎԹՅԱՆ ՇԱՆԹ**

**ԱՍՐՅԱՆ ՎԱՉԵ ՄՈՎՍԻՍՅԱՆ ԺԱՆ**

**ԳԵՎՈՐԳՅԱՆ ՎԱՐԴԱՆ ԿՈՍՏԱՆԴՅԱՆ ԻՎԱՆ**

**ԳՐԻԳՈՐՅԱՆ ՎԻԼԵՆ ԿԱՐԱՊԵՏՅԱՆ ՄԱՆԱՍ**

**ՀԱՐՈՒԹՅՈՒՆՅԱՆ ԿԱՄՈ ՄԵՍՐՈՊՅԱՆ ՆԱՊՈԼԵՈՆ**

 **ԴԱՎԹՅԱՆ ՆԱՐԵԿ ՄԿՐՏՉՅԱՆ ԱՐԱ**

**ՀԱՐՈՒԹՅՈՒՆՅԱՆ ՀԱՅԿ ՄԱՐՏԻՐՈՍՅԱՆ ԿԱՐԵՆ**

**Դեմ (0)**

**Ձեռնպահ (0)**

**ՀԱՄԱՅՆՔԻ ՂԵԿԱՎԱՐ** [**ԱՇՈՏ ՀԱՅՐԱՊԵՏՅԱՆ**](http://192.168.0.151/Pages/DocFlow/DFRedirect.aspx?id=466&to=employee)

***2017 թ նոյեմբերի 21***

***ք. Կապան***